রাজ্যের নাম বদলে ‘বাংলা’ বলে খুশি কেন্দ্রীয় মন্ত্রী বাবুল সুপ্রিয়। এজন্য মুখ্যমন্ত্রীকে ধন্যবাদও জানিয়েছেন তিনি। যদিও রাজ্যের নাম পরিবর্তন ইস্যুতে উল্টো কথা শুনিয়েছেন বিজেপি নেতা রাহুল সিনহা। হলদিয়ায় দলীয় কর্মসূচীতে যোগ দিতে এসে আজ বিজেপির দুই নেতা দুই মত দিয়েছেন। 
আসানশোলের সাংসদ তথা কেন্দ্রিয় মন্ত্রী বাবুল সুপ্রিয় সাংবাদিকদের জানান, ‘‘রাজ্যের নাম বাংলা হওয়ায় আমি ভীষন খুশি। বঙ্গ হলে আমি খুব দুঃখ পেতাম। প্রথম থেকে আমি রাজ্যের নাম বাংলা চাইছিলাম, ফেসবুকেও তা আমি লিখে জানিয়েছিলাম। রাজ্যের নাম বাংলায় বাংলা এবং ইংরেজিতে বেঙ্গল এটা আমার কাছে শুধু নয়, সকলের কাছে খুব ভাল। কারণ বাংলা বা বেঙ্গল নামের মধ্যে একটা আলাদা মাধুর্য রয়েছে। বেঙ্গল টাগার, বে অফ বেঙ্গল নামে খ্যাতি রয়েছে।’’
আরও পড়ুন 
রাজ্যের নাম পরিবর্তন ইস্যুতে রাজ্য বিজেপি প্রথম থেকেই বিরোধিতা করে আসছে। আরএসএসও এর বিরুদ্ধে। সেই সুর বজায় রেখে প্রাক্তন রাজ্য সভাপতি রাহুল সিনহা বলেন, ‘‘বাবুল মুম্বইতে থাকেন, উনি বাংলার ইতিহাস জানেন না। দল এর বিরোধিতা করছে। উনি নবাগত ওনার ব্যক্তিগত মত উনি জানিয়েছেন দলের মত নয়।’’
শুনুন দু’জনের বক্তব্য—